The fact behind every news!
Search for:
পিয়াঁজৰ দাম বাঢ়িলেও 'মোৰ ওপৰত প্ৰভাৱ নপৰে' বুলি মন্ত্ৰী সীতাৰমনে কোৱা নাছিল!
December 9, 2019 December 9, 2019 Manjori BorkotokyLeave a Comment on পিয়াঁজৰ দাম বাঢ়িলেও 'মোৰ ওপৰত প্ৰভাৱ নপৰে' বুলি মন্ত্ৰী সীতাৰমনে কোৱা নাছিল!
ভাৰতৰ বিত্ত মন্ত্ৰী নিৰ্মলা সীতাৰমনৰ এক বিশেষ ভিডিঅ'য়ে সমগ্ৰ দেশতে তোলপাৰ লগাইছে । ভিডিঅ'টোত সীতাৰমনক সংসদত কথা কৈ থকা দেখা গৈছে আৰু এই ভিডিঅ'টো ছচিয়েল মিডিয়াত বহুতে প্ৰচাৰ কৰি দাবী কৰিছে যে ভাৰতৰ বিত্ত মন্ত্ৰী গৰাকীয়ে পিয়াঁজৰ বৰ্ধিত দামৰ বিষয়ে প্ৰশ্নৰ উত্তৰত ইনচেনচিটিভ হৈ কথা কৈছে । ভাইৰেল পোষ্টবিলাকত সীতাৰমনে 'মই পিয়াঁজ নাখাওঁ গতিকে ইয়াৰ দাম বাঢ়িলেও মোৰ ওপৰত কোনো প্ৰভাৱ নপৰে' বুলি মন্তব্য আগবঢ়াইছে বুলি কোৱা হৈছে ।
অসমতো বহুতে এনেধৰণৰ পোষ্ট ফেচবুকত আপলোড কৰিছে । এই পোষ্টবোৰ চাওক ইয়াত, ইয়াত আৰু ইয়াত ।
যিসময়ত পিয়াঁজৰ বৰ্ধিত দামে সকলোকে চিন্তাত পেলাইছে ঠিক সেই সময়ত এনে ধৰণৰ বাতৰিয়ে নিঃসন্দেহে সাধাৰণ ৰাইজক ব্যতিব্যস্ত কৰি তুলিছে ।
কিন্তু সীতাৰমনে সঁচাকৈ এনেধৰণে কৈছিল নে? সত্য কি? জানোঁ আহক ।
যোৱা বুধবাৰে বিত্ত মন্ত্ৰী নিৰ্মলা সীতাৰমনে যেতিয়া কংগ্ৰেছ সাংসদ চুপ্ৰিয়া চুলেৰ এক প্ৰশ্নৰ উত্তৰ দি আছিল তেওঁক আন কোনোবা সাংসদ এজনে ব্যাঘাত জন্মাই আৰু চিঞৰি সোধে (ভিডিঅ'টোত দেখা পোৱা নাযায়) যে সীতাৰমনে ইজিপ্তৰ পিয়াঁজ খাই নেকি ।
সীতাৰমনে সাংসদ চুপ্ৰিয়াৰ প্ৰশ্নৰ উত্তৰ দি থকাৰ মাজতে এই আনজন সাংসদৰ প্ৰশ্নৰ উত্তৰ দি কয় যে যিহেতু বিত্ত মন্ত্ৰী গৰাকীয়ে পিয়াঁজ নাখাই, তেওঁ চিন্তা কৰিব নালাগে ।
ইয়াৰ পাছত আমি সীতাৰমনে এই বিষয়ে কৰা এটা টুইট দেখা পালোঁ য'ত তেওঁ লিখিছে যে তেওঁৰ পিয়াঁজ আৰু আন বস্তুৰ বৰ্ধিত দামৰ বিষয়ে তেওঁ দিয়া এটা ভাষণৰ একাংশ সংগতি নোহোৱাকৈ শ্বেয়াৰ কৰি ভাইৰেল কৰা হৈছে আৰু জনসাধাৰণক বিপথে পৰিচালিত কৰা হৈছে । ইয়াৰ লগতে তেওঁ সম্পূৰ্ণ ভিডিঅ'টোও শ্বেয়াৰ কৰিছে ।
সীতাৰমনে পিয়াঁজৰ দাম বাঢ়িলেও মোৰ ওপৰত প্ৰভাৱ নপৰে বা চিন্তা নকৰোঁ বুলি কোৱা নাছিল । তেওঁ অৱশ্যে নহৰু আৰু পিয়াঁজ নাখাওঁ গতিকে চিন্তা নকৰিব বুলি কৈছিল গতিকে তেওঁৰ ভাষণৰ একাংশ সংগতি নোহোৱাকৈ শ্বেয়াৰ কৰি ভাইৰেল কৰা হৈছে আৰু জনসাধাৰণক বিপথে পৰিচালিত কৰা হৈছে । ভাইৰেল হোৱা পোষ্টবোৰত কৰা দাবীবোৰ আংশিকভাৱে মিছা ।
Title:পিয়াঁজৰ দাম বাঢ়িলেও 'মোৰ ওপৰত প্ৰভাৱ নপৰে' বুলি মন্ত্ৰী সীতাৰমনে কোৱা নাছিল!
এইখন হাইদৰাবাদৰ বলাতকাৰ আৰু হত্যা ঘটনাৰ অভিযুক্তৰ এনকাউণ্টাৰৰ ফটো নহয়!
অসমৰ ডিব্ৰুগড় জিলাত পুলিচৰ গুলিত কোনো প্ৰতিবাদকাৰী ছোৱালীয়ে মৃত্যুবৰণ কৰা নাই!
FACT CHECK: পুৰণি দুৰ্ঘটনা এটাৰ ফটো বিতৰ্কিত শিল্পী লাৰ্ছ ভিল্কছৰ মাৰাত্মক দুৰ্ঘটনাৰ ফটো বুলি ভাইৰেল!
FACT CHECK: এগৰাকী ব্যক্তিয়ে ৰুটীৰ ওপৰত থুৱাই থকা মিৰাটৰ এটা ভিডিঅ' হাইদৰাবাদৰ বুলি ভাইৰেল হৈছে ।
অসমৰ গামোচাই সঁচাকৈ পালে নে জি আই টেগ?
Save my name, email, and website in this browser for the next time I comment.
Categories Select Category Altered (12) Business (1) Communal (2) Coronavirus (72) Covid-19 (6) Disaster (1) Economy (6) Explainer (2) False (289) False Headline (5) International (57) Medical (44) Misleading (11) Missing Context (8) Partly-False (16) Political (65) Politics (5) Satire (4) Science (2) Security (1) Social (172) Technology (1) Telecom (1) Uncategorized (1) Wildlife (5)
